

Retningslinjer for efteruddannelse og test, OR fjernbane sporspærringsleder



**Indholdet i dette dokument er udarbejdet af:**

**Fagansvarlig OR Sikkerhedsuddannelser, fjernbane, Rune Alexander Bregendahl (RABR)**

|  |  |  |  |  |
| --- | --- | --- | --- | --- |
| *Version* | *Dato* | *Udarbejdet af* | *Godkendt af* | *Ændring* |
| 1.0 | 25.09.18 | RABR | LKPH | Første version |
| 2.0 | 27.11.18 | RABR | LKPH | Kommentarer fra TBBST implementeret |
| 3.0 | 14.10.20 | MJND | FLAN | Uddannelsesejer ændret |
| 4.0 | 22.06.21 | RABR | FLAN | Ny version godkendt af Trafikstyrelsen |

|  |  |  |  |
| --- | --- | --- | --- |
| Rune Alexander Bregendahl | HR Sikkerhedsuddannelser | Telefon | [rabr@bane.dk](mailto:rabr@bane.dk) |
|  | Carsten Niebuhrs Gade 43 | 8234 0000  Direkte | banedanmark.dk |
| Rapportskabelon 1.0 | 1577 København V | +4591399710 |  |
|  |  |  |  |

|  |  |  |
| --- | --- | --- |
| Navn: Retningslinjer for Fjernbane Trafikleder og Sporspærringsleder SP efteruddannelse (SP EUOR) | | Version: 4.0 |
| Dokumentejer: Flemming Andersson | |  |
| Ændret: 22-06-2021 | Ændret af: RABR | Jernbanesikkerhed: Ja |
| Godkendt: 22-06-2021 | Godkendt af: Flemming Andersson | Side **1** af **1** |

Indholdsfortegnelse

[1 Generelle forhold 4](#_Toc72481019)

[1.1 Målgruppe 4](#_Toc72481020)

[1.2 Formål 4](#_Toc72481021)

[1.3 Gyldig kompetence 4](#_Toc72481022)

[1.4 Kompetenceregistrering 5](#_Toc72481023)

[1.5 Særlige forhold vedrørende medarbejderens kompetence 5](#_Toc72481024)

[1.6 Efteruddannelsesaktiviteter 5](#_Toc72481025)

[1.7 Interval for efteruddannelse og test 5](#_Toc72481026)

[2 Generel efteruddannelse (EUOR) 6](#_Toc72481027)

[2.1 Formål 6](#_Toc72481028)

[2.2 Pensum 6](#_Toc72481029)

[2.3 Form og varighed 6](#_Toc72481030)

[2.4 Holdstørrelse 6](#_Toc72481031)

[2.5 Instruktør 6](#_Toc72481032)

[2.6 Eksaminator 7](#_Toc72481033)

[2.7 Censor 7](#_Toc72481034)

[3 EUOR-test 8](#_Toc72481035)

[3.1 Formål 8](#_Toc72481036)

[3.2 Pensum 8](#_Toc72481037)

[3.3 Form og varighed 8](#_Toc72481038)

[3.4 Holdstørrelse 8](#_Toc72481039)

[3.5 Instruktør 8](#_Toc72481040)

[3.6 Eksaminator 8](#_Toc72481041)

[3.7 Censor 8](#_Toc72481042)

[3.8 I tilfælde af ikke bestået EUOR-test 8](#_Toc72481043)

[4 Særlig prøve 9](#_Toc72481044)

[4.1 Formål/målgruppe 9](#_Toc72481045)

[4.2 Pensum 9](#_Toc72481046)

[4.3 Form og varighed 9](#_Toc72481047)

[4.4 Holdstørrelse 9](#_Toc72481048)

[4.5 Instruktør 9](#_Toc72481049)

[4.6 Eksaminator 9](#_Toc72481050)

[4.7 Censor 9](#_Toc72481051)

[4.8 I tilfælde af ikke-bestået særlig prøve 10](#_Toc72481052)

# Generelle forhold

Disse retningslinjer gælder den nødvendige og påkrævede efteruddannelse i operationelle regler for fjernbane (ORF) samt underliggende reglementer såsom SSB, strækningsoversigt etc. efter gennemførelse af suppleringsuddannelse for sporspærringsleder øst/vest (herunder også sporspærringsledere som har opnået den særskilte rangerkompetence), fjernbane. Deltagelse i samtlige efteruddannelsesaktiviteter nævnt i disse retningslinjer er en forudsætning for at opretholde kompetence samt fungere som sporspærringsleder. Sporspærringsledere, der har opnået den særskilte rangerkompetence, deltager i efteruddannelse og test, som er tilpasset denne ekstra kompetence.

## Målgruppe

Følgende medarbejderkategorier er omfattet af disse retningslinjer:

* + - Medarbejdere, der udfører arbejde som sporspærringsleder i ORF
    - Medarbejdere, som varetager en funktion, hvor forudsætningen er en gyldig sporspærringslederkompetence i ORF

## Formål

Formålet med efteruddannelsen er, at sikre medarbejderens fortsatte viden og påkrævede kompetenceniveau på dels jernbanesikkerhedsmæssige og dels tekniske områder i forbindelse med infrastrukturarbejde således, at medarbejderen sikkerhedsmæssigt forsvarligt kan varetage funktionen som sporspærringslederleder.

## Gyldig kompetence

Deltagelse i efteruddannelse er en betingelse for at kunne opretholde en gyldig sporspærringsleder ERTMS/ORF-kvalifikation. Ydermere stilles der krav til opretholdelse af rutine for en gyldig sporspærringslederleder ERTMS/ORF-kvalifikation. Disse krav fremgår af Banedanmarks hjemmeside www.bane.dk

Senest 30 dage efter kvalifikationens udløb skal medarbejderen deltage i EUOR. I den eventuelle mellemliggende periode må medarbejderen ikke varetage sikkerhedsklassificeret arbejde. Ligeledes må medarbejderen ikke varetage sikkerhedsklassificeret arbejde, hvis den pågældende ikke har gennemført efteruddannelse inden for det fastsatte interval eller ikke efterlever krav til opretholdelse af rutine.

Medarbejderen skal være til stede under alle efteruddannelsesaktiviteter.

Kan medarbejderen ikke deltage i efteruddannelse inden for de fastsatte intervaller, eksempelvis på grund af sygdom, barsel eller lign. skal den fagansvarlige for ORF foretage en vurdering af, hvad der kræves for, at medarbejderen kan generhverve en gyldig ERTMS/ORF-kvalifikation. Denne vurdering er individuel. Dog skal medarbejderen have undervisning svarende til minimum den undervisning, som pågældende havde fået ved at deltage i den regelmæssige efteruddannelse.

Herefter skal medarbejderen gennemføre særlig prøve jf. afsnit 4.

## Kompetenceregistrering

Efter gennemført efteruddannelse registreres kompetencen i Banedanmarks kompetenceregistreringssystem SAP af HR med det formål at dokumentere dato for gennemførelse af den pågældende aktivitet.

Efter bestået EUOR-test eller særlig prøve registreres kompetencen i Banedanmarks kompetenceregistreringssystem SAP af HR med det formål at dokumentere dato for og resultat af testen.

## Særlige forhold vedrørende medarbejderens kompetence

Hvis en medarbejder som får frataget sin kvalifikation på baggrund af en konkret vurdering eller som følge af en sikkerhedsmæssig hændelse, skal denne indenfor en måned gennemføre særlig prøve jf. afsnit 4.

## Efteruddannelsesaktiviteter

Den samlede pakke af efteruddannelses- og testaktiviteter består af:

* Generel efteruddannelse (EUOR) og
* EUOR-test

Form og indhold på de forskellige aktiviteter beskrives særskilt i kapitlerne 2 og 3.

## Interval for efteruddannelse og test

Generel efteruddannelse (EUOR) gennemføres efter følgende intervaller:

* + - 1. gang senest seks måneder efter bestået suppleringsuddannelse i ERTMS/ORF
    - Derefter senest hver 12 måned

EUOR-test gennemføres årligt i forbindelse med generel efteruddannelse fra anden og efterfølgende EUOR.

# Generel efteruddannelse (EUOR)

## Formål

Formålet med den generelle efteruddannelse er at sikre, at medarbejderen opnår en bred faglig opgradering jf. det fastsatte pensum. Der afholdes EUOR-kurser opdelt i hhv. sporspærringsleder og sporspærringsleder med rangering.

## Pensum

Pensum udvælges og fastlægges med henblik på at sikre, at medarbejderen lever op til de foreskrevne kompetencekrav jf. som minimum svarende til suppleringsuddannelsen for sporspærringsleder hhv. sporspærringsleder med rangering. Til grund for pensum ligger gældende ORF inklusive strækningsoversigt, supplerende sikkerhedsbestemmelser etc.

Pensum fastlægges af den fagansvarlige i samarbejde med faglærere og godkendes endeligt af den fagansvarlige for ORF.

Følgende kan indgå i pensum:

* + - Ændringer i OR samt øvrige supplerende sikkerhedsbestemmelser, der har betydning for sporspærringslederfunktionen
    - Nye funktioner, opdateringer eller andre ændringer i det tekniske system, herunder TMS, der har betydning for sporspærringslederfunktionen
    - Sjældent forekomne situationer såsom nødsituationer og situationer,

hvor idealtilstanden ikke er til stede, således, at sporspærringslederen via træning har mulighed for at opretholde sin rutine og erfaring i disse situationer

* + - Erfaringer fra drift herunder eventuelle sikkerhedsmæssige hændelser.

## Form og varighed

Teoretisk- og praktisk undervisning integreres, hvor dette er hensigtsmæssigt. Den praktiske undervisning skal understøttes ved brug af simulator i videst muligt omfang.

Hver medarbejder skal have en dags efteruddannelse på otte lektioner á 45 minutter inklusive test i det i afsnit 1.7 fastsatte interval.

## Holdstørrelse

Holdstørrelsen må ikke overstige 8 personer. Dette er for at sikre, at den enkelte medarbejder opnår tilstrækkelig træning ved simulator.

## Instruktør

Undervisningen på EUOR varetages af en faglærer, der har gennemført den nødvendige uddannelse i ERTMS/ORF samt instruktøruddannelsen for SP Lærer, Infrastruktur.

## Eksaminator

Ej relevant.

## Censor

Ej relevant.

# EUOR-test

## Formål

Formålet med EUOR-testen er, at medarbejderen dokumenterer det nødvendige kendskab og kompetenceniveau til de operationelle regler, gældende supplerende sikkerhedsbestemmelser og teknik.

## Pensum

Pensum udvælges og fastlægges med henblik på at sikre, at medarbejderen lever op til de foreskrevne kompetencekrav jf. som minimum svarende til suppleringsuddannelsen for sporspærringsleder hhv. sporspærringsleder med rangering. Til grund for pensum ligger gældende ORF inklusive strækningsoversigt, supplerende sikkerhedsbestemmelser etc. Der vil være forskellig test til EUOR-kurser for sporspærringsleder hhv. sporspærringsleder med rangering.

Pensum fastlægges af den fagansvarlige i samarbejde med faglærere og godkendes endeligt af den fagansvarlige for ORF.

## Form og varighed

Testen er en (skriftlig) multiple choice-test. Der afsættes 45 minutter til testen, som afvikles som afslutning på undervisningsdagen for generel efteruddannelse (EUOR).

Resultatet af testen gives som *bestået* eller *ikke bestået*.

75 % af svarene skal være korrekte for at opnå resultatet *bestået*.

## Holdstørrelse

Der testes op til otte medarbejdere ad gangen.

## Instruktør

Se afsnit 3.6.

## Eksaminator

EUOR-testen varetages af den faglærer, der har gennemført den pågældende dags generelle efteruddannelse (EUOR). Faglæreren, der gennemfører testen, afgør alene, om testens resultat er bestået eller ikke bestået.

Faglæreren informerer medarbejderen og Banedanmark HR om testens resultat.

## Censor

Da EUOR-testen er en multiple choice-test er der ikke behov for en censor.

## I tilfælde af ikke bestået EUOR-test

Er EUOR-testen ikke bestået, skal medarbejderen indenfor en måned gennemføre en særlig prøve jf. afsnit 4. Medarbejderen må i den mellemliggende periode ikke varetage jernbanesikkerhedsmæssigt ansvar som sporspærringsleder ORF. Den særlige prøve skal bestilles hos [bdkuddannelser@bane.dk](mailto:bdkuddannelser@bane.dk) indenfor fem dage efter EUOR-testen.

# Særlig prøve

## Formål/målgruppe

Særlig prøve anvendes for at vurdere medarbejderens samlede kompetenceniveau for hhv. sporspærringsleder og sporspærringsleder med rangering.

Følgende medarbejdere skal til særlig prøve i sikkerhedsbestemmelser:

* Medarbejdere, der ikke har deltaget i regelmæssig EUOR jf. 1.3
* Medarbejdere, der suspenderes efter en sikkerhedsmæssig hændelse eller hvor det vurderes, at medarbejderen ikke har den fornødne viden om jernbanesikkerhedsbestemmelserne jf. 1.5
* Medarbejdere, der ikke består EUOR-testen jf. 3.8

## Pensum

Det testes i fuldt pensum jf. specifikationen for suppleringsuddannelsen for sporspærringsleder hhv. sporspærringsleder med rangering. Til grund for pensum jf. ovennævnte specifikationer ligger gældende ORF inklusive strækningsoversigt, supplerende sikkerhedsbestemmelser etc.

## Form og varighed

Den særlige prøve afvikles på samme måde som eksamen for suppleringsuddannelsen for sporspærringsleder, fjernbane med brug af eksisterende eksamenssæt. Der er ikke som udgangspunkt en censor til stede ved særlig prøve. Se også 4.7

## Holdstørrelse

Der testes kun en medarbejder ad gangen.

## Instruktør

Se afsnit 4.6.

## Eksaminator

Den særlige prøve varetages af en faglærer, der har gennemført den nødvendige uddannelse i ERTMS/ORF samt instruktøruddannelsen for SP Lærer, Infrastruktur.

Den fagansvarlige skal altid underrettes forud for gennemførelsen af en særlig prøve og kan udpege en bestemt faglærer til at gennemføre prøven.

Faglæreren informerer medarbejderen og Banedanmark HR om prøvens resultat.

## Censor

Hvis den særlige prøve gennemføres efter suspension eller som følge af en sikkerhedsmæssig hændelse, kan den fagansvarlige eventuelt udpege en faglig censor blandt de godkendte faglærere. Godkendte censorer er gennem Signalprogrammets instruktøruddannelse trænet i af vurdere eksamener og tests, og i at optræde sagligt og uvildigt. Er der udpeget en censor, er det denne, som træffer den afgørende beslutning om, hvorvidt prøvens resultat er *bestået* eller *ikke bestået*.

## I tilfælde af ikke-bestået særlig prøve

Er resultatet af den særlige prøve *ikke bestået*, kan medarbejderen kun blive godkendt til at varetage jernbanesikkerhedsmæssigt ansvar som sporspærringsleder ORF ved at gennemføre og bestå suppleringsuddannelsen på ny.

Hvorvidt den pågældende skal indstilles til at deltage på suppleringsuddannelsen på ny, afgøres af medarbejderens leder/arbejdsgiver.